wickkiey/tamil-wikipedia-chunked huggingface dataset:
# குழிநரி

## சொற்பிறப்பு

தமிழில் இதை **குழிநரி** என அழைக்கின்றனர். காரணம் நரியைப் போல புத்திசாலித்தனமாக இரையைப் பிடிப்பதால் இப்பெயர் பெயர் வந்திருக்கலாம். தமிழ்நாட்டின் சில பகுதிகளில் இது **குள்ளம்பூச்சி** என்றும் அறியப்படுகிறது. ஆங்கிலத்தில் "ஆன்ட்லயன்" (சிங்க எறும்பு) என்ற பெயரில் அழைக்கப்படுகிறது. பூச்சிகளில் பெரிய சதவிகிதத்தைக் கொண்ட எறும்புகளை, சிங்கம் போல அழிப்பது அல்லது வேட்டையாடுவதைக் கொண்டு இவ்வாறு குறிப்பிடுவதாகக் கருதப்படுகிறது.
# குழிநரி

## குழிநரியின் வளர்ச்சி நிலைகள்

இதன் வளர்ச்சி நிலையானது பெண் குழிநரி பொருத்தமான இடத்தில் முட்டை இடுவதில் இருந்து தொடங்குகிறது. குழிநரியின் குடம்பியானது அது எங்கு வெளியாகிறதோ அதைப்பொறுத்து, இலைகள், குப்பைகள் மரத் துண்டுகள் ஆகியவற்றின் கீழ் தன்னை மறைத்துக் கொள்கிறது. தளர்வான மண் அமைப்பு என்றால் சரிவான குழியைப் பறித்து மறைந்து கொள்கிறது. [6] பதுங்கி இருந்து தனக்கான உணவை வேட்டையாடுகின்றது. நேரடியாக இரையைத் தாக்குவது ஆபத்தானது என்பதால் இது பொறிகளை உருவாக்கி அதை பராமரிக்கிறது. இதனால் போதுமான உணவு கிடைக்கவில்லை என்றால் குறைந்த வளர்சிதை மாற்ற விகிதங்களைக் கொண்டிருக்கும், இதனால் உணவு இல்லாமல் இவற்றால் நீண்ட காலம் வாழ முடியும். இவை தங்கள் வாழ்நாள் சுழற்சியை முடிக்க பல ஆண்டுகள் ஆகலாம்; அவை அதிகமான உணவைப் பெற்றால் அதிக அளவில் முதிர்ச்சி அடையும், இதனால் பல மாதங்கள் உணவளிக்காமல் தப்பிப்பிழைக்கவும் முடியும். குளிர்காலத்தில் அவை ஆழமான இடத்திற்குச் சென்று அங்கு செயலற்ற நிலையில் இருக்கும்.  
குடம்பி அதன் அதிகபட்ச அளவு வளர்ச்சி நிலையை அடையும் போது, அது கூட்டுப்புழு நிலையை அடைந்து உருமாற்றம் அடைய தயாராகிறது. இவை மணல் அல்லது எதாவது ஒரு இடத்தில் பட்டுநூல் போன்ற இழையை வெளியுமிழ்ந்து தன்னைச்சுற்றி ஒரு கூடு கட்டிக்கொள்ளுகின்றது. இந்தக் கூட்டோடு இவை மணலில் பல செண்டி மீட்டர் ஆழத்துக்கு புதைத்துக் கொள்ளலாம். சுமார் ஒரு மாத காலகட்டத்தில் வயதுவந்த பூச்சியாக உருமாற்றம் அடைந்து தன் கூட்டைப் பிளந்து மேற்பரப்புக்கு வருகிறது. மேலே வந்த சுமார் இருபது நிமிடங்களுக்குப் பிறகு, குழிநரிக்கு இறக்கைகள் முழுமையாக திறக்கப்படுகின்றது, பின் தனக்கான ஒரு துணையைத் தேடிச் செல்கிறது.
# லில்லியன் கிஸ்

**லில்லியன் டயானா கிஷ்** (*Lillian Diana Gish*, அக்டோபர் 14, 1893 பெப்ரவரி 27, 1993) அமெரிக்க நாடக, திரைப்பட நடிகையும், இயக்குநரும், எழுத்தாளரும் ஆவார். 1912 முதல் ஊமைக் குறுந்திரைப்படக் காலம் முதல் 1987 வரை 75 ஆண்டுகள் திரையுலகில் பங்களித்தவர். இவர் **அமெரிக்கத் திரைப்படத்துறையின் முதல் பெண்மணி** எனப் புகழப்படுகிறார். இவர் அடிப்படை திரைப்பட நடிப்பு நுட்பங்களை அறிமுகப்படுத்தியமைக்காகவும் அறியப்படுகிறார்.
# லில்லியன் கிஸ்

## இளமைப்பருவம்

லியோன் டயானா கேச் 1893, அக்டோபர் 14 அன்று ஓஹியோவில் ஸ்ப்ரிங்ஃபீப்பில் பிறந்தார். அவரது தந்தை ஜேம்ஸ் லீ ஜிஷ், மது அருந்துபவர், அரிதாகவே வீட்டிலேயே இருந்தார், எனவே குடும்பத்தினர் தங்களைக் காப்பாற்றுவதற்காக தாங்களே எதாவது வேலை செய்து பிழைக்கும் நிலை ஏற்பட்டது . லில்லியன், அவரது சகோதரி டோரதி ஜிஷ் மற்றும் அவர்களின் தாயார் மேரி ஜிஷ் ஆகியோர் உள்ளூர் நாடக கம்பெனியில் நடித்து வந்தனர்
பார்வையாளரின் முன்னிலையில் முதன்முதலில் தோன்றியபோது லில்லியன் வயது ஆறு .. அடுத்த 13 ஆண்டுகளில், சகோதரிடோரதி யும்
நாடக மேடை பார்வையாளர்களுக்கு பரீட்சயம் ஆகி பெரும் வெற்றி பெற்றனர் .உண்மையில், அவர் படங்களில் நாடி செல்லவில்லை .என்றாலும் பெரிய மேடை நடிகைகளில் ஒருவராகவே இன்றும் கருதப்பட்டு வருகிறார்
# லில்லியன் கிஸ்

## மௌனப்படங்களில் 1912 -1929 வரை

1912 இல், அவர் புகழ்பெற்ற இயக்குநர் D.W. கிரிபித். அவர் நாடகத்தை பார்த்து பரவசம் அடைந்து சினிமாவில் வாய்ப்பு கொடுத்தார் . அவளுடைய முதல் படம், அன் அன்ஸீன் எனிமி (1912), தி ஒன் ஷி லவ்வுடு (1912) மற்றும் மை பேபி (1912) மற்றும் கிரிபித்.இயக்கத்தில் 1912 இல் மொத்தம் 12 படங்களில் நடித்தார். அடுத்த இரண்டு ஆண்டுகளில் 25 திரைப்படங்கள் மூலம், பொதுமக்களுக்கு லில்லியனின் நடிப்பாற்றல் மிகப்பெரிய தாக்கத்தை ஏற்படுத்தி இருந்தது . மிக சிறந்த நடிகை என்று பெயர் பெற்றிருந்த" அமெரிக்காவின் இனிய இதயம் " மேரி பிக் போர்ட் க்கு இணையாக பேசப்பட்டார் பின்னர் மிக சிறந்த படம் என்று தனக்கு தோன்றிய படங்களில் நடிப்பாற்றலை 1929 வரை தொடர்ந்தார்.
# லில்லியன் கிஸ்

## பேசும் படத்தில் 1933 -1987 வரை

பேசும் படம் 1929 இல் அறிமுகம் ஆகவே மௌனப்பட காலம் முடிவுக்கு வந்தது .செக்சியாக நடித்து புகழ் பெற விரும்பாததால் நாடகத்திற்கு திரும்பினார்புதியவர்கள் க்ரெட்டா கார்போ போன்று இத்துறையில் அறிமுகம் ஆனதால் 1922 ,1925 ,1929 ஆகிய படங்களில் நடிக்கவில்லை .மௌன படத்திற்கு மவுசு குறைந்ததால் அவர் நாடகத்தில் நடித்தார் .இடை இடையே பேசும் படத்திலும் நடித்தார் . அவர் தனது ஹிஸ் டபுள் லைப் 1933 என்ற படத்தை தயாரித்தார் .பின்னர் பத்து வருடங்களுக்கு மற்றொரு படம் எடுக்கவில்லை .
1943 இல் அவர் திரும்பி வந்தபோது, இரண்டு பெரிய-பட்ஜெட் படங்கள், டான் (1942) மற்றும் மேன் ஆஃப் தி ஃபேமிலி (1943) ஆகியவற்றில் நடித்தார். இந்த இரண்டுபடங்களும் தோல்வியை தந்தாலும் 1946 டூயல் இன் தி சன் படத்துக்காக இல் **சிறந்த துணைநடிகைக்கான விருது** பெற்றார் . அவரது வாழ்க்கை மிகவும் விமர்சன ரீதியாக பாராட்டப்பட்ட பாத்திரங்களில் ஒன்று திகில் திரைப்படமான தி நைட் ஆப் த ஹண்டர் (1955) இல் வெளிவந்தது, மேலும் நடிகர் சார்லஸ் லாக்டன் இயக்கிய ஒரே திரைப்படமாகும்.
# லில்லியன் கிஸ்

## சுயசரிதை

1969 ஆம் ஆண்டில், அவர் தனது சுயசரிதையை வெளியிட்டார் ** 'தி மூவிஸ், திரு க்ரிஃபித் அண்ட் மி'.**
1987 ஆம் ஆண்டில், அவருடைய இறுதித் திரைப்படம், தி வேல்ஸ் ஆஃப் ஆகஸ்ட் (1987), அவர் ஒரு புதிய தலைமுறை ரசிகர்களை அம்பலப்படுத்திய ஒரு பாக்ஸ் ஆபிஸ் வெற்றியாக இருந்தது. அவரது 75 வருட வாழ்க்கை எந்தத் துறையில் இருந்தாலும் நாடகமாகட்டும் ,மௌன படமாகட்டும் ,பேசும் படம் ஆகட்டும் நிறைவாகவே புகழுடன் இருந்தார்
# லில்லியன் கிஸ்

## இறப்பு

இவர் திருமணமே செய்து கொள்ளவில்லை .பிப்ரவரி 27, 1993 இல், நியூயார்க் நகரத்தில் சகோதரி டோரோதி முன்னிலையில் தூக்கத்தில் 99 வயதில் லில்லியன் கிஷ் இறந்தார்.
# பிகார் அருங்காட்சியகம்

**பிகார் அருங்காட்சியகம்** (Bihar Museum) (இந்தி: बिहार संग्रहालय) இந்திய மாநிலமான பிகாரின் தலைநகரான பாட்னாவில் ஆகஸ்டு, 2015ல் திறக்கப்பட்ட கலைப் பொருட்களுக்கான அருங்காட்சியகத்தின் ஒரு பகுதியாகும். .
# பிகார் அருங்காட்சியகம்

## அமைவிடம்

இவ்வருங்காட்சியகம் பாட்னா நகரத்தின் பெய்லி சாலையில், ஜவகர்லால் நேரு மார்க் பகுதியில் அமைந்துள்ளது.
# பிகார் அருங்காட்சியகம்

## நவீன அருங்காட்சியகம்

பிகாரின் தொல் வரலாற்றை விளக்கும் வகையில் ஏழு கலைக்கூடங்களின் தொகுதியான இவ்வருங்காட்சியகம், 517 கோடி செலவில் உலகத் தரத்தில் நவீனமயமாக்கப்பட்டு, 2.5 இலட்சம் சதுர அடியில், இரண்டு தளங்களுடன் கூடிய கட்டிடங்கள் கட்டப்பட்டுள்ளது. இந்த மேம்படுத்தப்பட்ட அருங்காட்சியகத்தை பிகார் முதலமைச்சர் நிதிஷ் குமார் 2 அக்டோபர் 2017ல் திறந்து வைத்தார். இப்புதிய அருங்காட்சியகம் பிகார் மாநிலத்தில் கலை, வரலாறு, தொல்லியலை விளக்கும் வகையில் அமைந்துள்ளது.  
புத்தர், மகாவீரர், நாளந்தா பல்கலைக்கழகம், மகாத்மா காந்தி முதன் முதலில் பிகாரின் சம்பராணில் துவக்கிய ஒத்துழையாமை இயக்க நிகழ்வுகள், சாணக்கியரின் தத்துவங்களும், மௌரியப் பேரரசு, பேரரசர் அசோகர் மற்றும் குப்தப் பேரரசுகளின் வரலாற்று நிகழ்வுச் சின்னங்கள் இடம் பெற்றுள்ளது.  
2,000 – 2300 ஆண்டுகளுக்கு முந்தைய அசோகர் காலத்திய யட்சினி சிற்பம், பிரித்தானிய இந்தியா ஆட்சியின் போது மொரிசியஸ், சுரிநாம், டிரினிடாட், டுபாகோ போன்ற நாடுகளுக்கு புலம் பெயர்ந்த பிகாரி மக்களின் வரலாற்றை காட்சிப்படுத்தும் ஓவியங்கள் காட்சிப்படுத்தப்பட்டுள்ளது.  
மேலும் 171 பௌத்த பிக்குகளின் வெண்கலச் சிற்பங்களின் தொகுதி மற்றும் 6,000 கிலோ எடை கொண்ட புத்தரின் வெண்கலச் சிலை இவ்வருங்காட்சியகத்தில் காட்சிப்படுத்தப்பட்டுள்ளது.
# பிகார் அருங்காட்சியகம்

## நுழைவுக் கட்டணம்

அருங்காட்சியகத்தை பார்வையிட பெரியர்களுக்கு ரூ. 100ம்; சிறுவர்களுக்கு ரூ. 50ம்; வெளிநாட்டவர்களுக்கு ரூ. 500 கட்டணமாக வசூலிக்கப்படுகிறது.
# பிகார் அருங்காட்சியகம்

## பீகார்

- பாட்னா அருங்காட்சியகம்
- ஜலான் அருங்காட்சியகம், பாட்னா
- தொல்லியல் அருங்காட்சியகம், புத்தகாயா
- நாளந்தா தொல்லியல் அருங்காட்சியகம்
- தொல்லியல் அருங்காட்சியகம், வைசாலி
- தொல்லியல் அருங்காட்சியகம், விக்ரம்சீலா
- சந்திரதாரி அருங்காட்சியகம்
- மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்களின் பட்டியல்
# தாழ்வாரம்

அமைக்கப்பட்டுள்ள ஒரு திருநெல்வேலி அக்ரகார வீடுகளில் தெருவை ஒட்டி அமைக்கப்பட்டுள்ள தாழ்வாரம்]]
**தாழ்வாரம்** என்பது தென் இந்தியாவின் பாரம்பரிய வீட்டுகளின் வாயிலின் இருபக்கமும் உள்ள திறந்த அமைப்பு ஆகும். இது வீட்டின் தலை வாசலுக்கு முன்பு தெருவை ஒட்டி, வீட்டின் முகப்பில் ஓடுகளைச் சரித்து இறக்கி, அதைத் தூண்களால் தாங்கிப் பிடிக்குமாறு கட்டப்பட்டிருக்கும். மேலே கூரை, வீதிப்பக்கம் திறந்தவெளி என்ற அமைப்புடன் தாழ்வாரம் அமைந்திருக்கும். பெரும்பாலான வீடுகளில் தாழ்வாரப் பகுதியில் திண்ணைகளும் அமைக்கப்பட்டிருக்கும். அந்த திண்ணைகளானது வழிப்போக்கர்கள் அமர்ந்து செல்லும் நிழல் கொண்ட பகுதியாக இருக்கும்.
# பீட்ரிஸ் ஃபின்

**பீட்ரிஸ் ஃபின்** (**Beatrice Fihn**, (பிறப்பு 1982) என்பவர் சுவீடனைச் சேர்ந்த ஒரு வழக்கறிஞர் ஆவார். இவர் 2014 சூலை 1 முதல் பன்னாட்டு அணு ஆயுத ஒழிப்பு பிரசார குழுவின் (ஐகேன்) இயக்குநராக உள்ளார். ஐகேன் அமைப்பு 2017 ஆண்டு அமைதிக்கான நோபெல் பரிசைப் பெற்றது.
# பீட்ரிஸ் ஃபின்

## வாழ்க்கை

பீட்ரிஸ் ஃபின் 2008 இல் ஸ்டாக்ஹோம் பல்கலைக்கழகத்தில் சர்வதேச உறவுகள் புலத்தில் இளநிலைப் பட்டம் பெற்றார். அவர் பல்கலைக்கழகத்தில் படிக்கும்போதே *போர் நிறுத்தத்தில் பெண்களின் சக்தி* (WILPF) என்ற அமைப்பில் இணைந்து பணியாற்றினார். அங்கு ஐக்கிய நாடுகள் மன்றத்தின் நடவடிக்கைகள் பற்றி அறிந்துகொண்டதுடன், மனித உரிமைகளுக்கான ஐக்கிய நாடுகள் மன்றத்தின் வேலைகளில் ஈடுபட்டார். பிறகு சில காலம் வங்கியில் பணியாற்றிவிட்டு, லண்டன் பல்கலைக் கழக கல்லூரியில் சர்வதேசச் சட்டப் புலத்தில் முதுநிலைச் சட்டம் படித்தார்.
# குரால்

**குரால்** எனும் **பட்டைக் கழுத்து சின்ன ஆந்தை** (*Collared Scops Owl*, *Outs bakkamoena*) ஆசியாவின் தென் பகுதியில் மட்டுமே வாழும் ஓர் ஆந்தை வகை ஆகும்.
# குரால்

## உடலமைப்பு

24 செ.மீ. - தலையில் காதுபோல் அமைந்த சிறு கொம்புகளும் பின் கழுத்தில் வெளிர்பட்டையும் கொண்டது. உடல் சாம்பல் பழுப்பாகக் கருஞ்சிவப்புத் தோய்ந்து காணப்படும். மார்பும் வயிறும் வெளிர் மஞ்சளாகக் கருங்கோடுகளும் நெளியான செம்பழுப்புக் கீற்றுக்களும் கொண்டது.
# குரால்

## வாழிடச்சூழலும் நடத்தையும்

தமிழகம் எங்கும் இலையுதிர்க் காடுகள், மாறாப் பசுங்காடுகள், தோப்புகள், வயல்கள், சார்ந்து பகல் முழுவதும் மரக்கிளைகளில் இலை தழைகளிடையே பதுங்கியிருந்து இரவில் வெளிப்பட்டு ஓணான், எலி, தத்துக்கிளி, வண்டு முதலியவற்றை இரையாகத் தேடி உண்ணும். **வாயுட்? வாயுட்?** எனக் கேள்வி கேட்பது போன்ற இதன் குரல் கொண்டு மட்டுமே இதன் இருப்பை அறிய முடியும். தொடர்ந்து இதுபோலக் குரல் கொடுத்தபடி இருக்கும்.
# குரால்

## இனப்பெருக்கம்

ஜனவரி முதல் மார்ச் முடிய மரப்பொந்துகளில் 3 முதல் 5 முட்டைகள் இடும்.
# இராம் பிரகாசு குப்தா

**இராம் பிரகாசு குப்தா** ( Ram Prakash Gupta 26 அக்டோபர் 1923 -1 மே 2004) என்பவர் இந்திய அரசியல்வாதி ஆவார். உத்தரபிரதேச மாநில முதலமைச்சராகவும் மத்தியப் பிரதேச ஆளுநராகவும் இருந்தவர். பாரதிய சன சங்கம் என்ற கட்சியிலும் அதன் மறு வடிவமான பாரதிய சனதா கட்சியிலும் தலைவராக இருந்தார்.
# இராம் பிரகாசு குப்தா

## வரலாறு

அலகாபாத் பல்கலைக் கழகத்தில் பயின்ற இராம் பிரகாசு குப்தா அறிவியலில் முதுவர் பட்டம் பெற்றார். 1967 இல் சரண் சிங் உத்தரப் பிரதேச முதலமைச்சராக இருந்தபோது, இராம் பிரகாசு குப்தா துணை முதல்வர் ஆனார். 1977 இல் சனதா கட்சியின் ஆட்சியில்
இராம் நரேசு யாதவ் தலைமையில் தொழில் துறை அமைச்சர் ஆனார். உத்தரப் பிரதேச அரசின் திட்டக் குழுவில் துணைத் தலைவராகப் பதவி வகித்தார். கல்யாண் சிங் பதவி விலகலை அடுத்து இவர் முதலமைச்சராகத் தேர்ந்தெடுக்கப்பட்டார். 2003 ஆம் ஆண்டில் மத்தியப் பிரதேச ஆளுநராக அமர்த்தப் பட்டார்.
# பெரிய காட்டு ஆந்தை

**பெரிய காட்டு ஆந்தை** (*Forest Eagle Owl*, *Bubo nipalensis*) என்பது தென்கிழக்காசியா மற்றும் இந்தியத் துணைக்கண்டத்தில் காணப்படும் ஒரு பெரிய இரவாடி பறவையாகும்.
# பெரிய காட்டு ஆந்தை

## உடலமைப்பு

பெரிய காட்டு ஆந்தையானது ஆந்தைகளில் ஒரு பெரிய இனமாகும். இதன் நீளம் 50 முதல் 65 செமீ (20 முதல் 26 அங்குலம்) வரை இருக்கும். இது சராசரியாக உலகின் ஆறாவது நீளமான ஆந்தையாகும், மேலும் தற்போது உயிருடன் காணப்படும் ஆந்தை இனங்களில் ஒன்பதாவது நீளமான இறக்கைகளைக் கொண்டது. இந்த இனத்தின் பரவலாக அறிவிக்கப்பட்ட எடை 1.3 முதல் 1.5 கிலோ (2.9 முதல் 3.3 பவுண்டுகள்) ஆகும். ஒருகால் அது ஆண் பறவையின் எடையாகவும் இருக்கலாம். இப்பறவையின் அலகு மஞ்சள் நிறத்தில் இருக்கும். விழிப்படலம் பழுப்பாகவும், கால் விரல்கள் மஞ்சள் நிறத்தில் இருக்கும்.  
இப்பறவை உடலின் மேற்பகுதி ஆழ்ந்த பழுப்பாக சீரான வெளிர் மஞ்சள் கோடுகளோடு காணப்படும். தலையில் கறுப்பும் வெள்ளையுமாக கலந்த நிறத்தில் இரண்டு கொம்புகள் செங்குத்தாக நிற்கக் காணலாம். உடலின் கீழ்ப்பகுதி சிவப்பும் மஞ்சளும் தோய்ந்த வெண்மையாக இருக்கும். தொண்டையிலும் மார்பிலும் கறுப்புப் பட்டைக் கோடுகள் காணப்படும். வயிற்றில் கறுப்புப் பட்டைகள் இடைவெளிவிட்டுத் தெளிவாகக் காணப்படும். கால்கள் தூவிகளால் முழுவதும் மூடப்பட்டிருக்கும். இதன் கண்கள் பழுப்பு நிறமாகவும் இந்தியக் கழுகு ஆந்தையின் கண்கள் ஆரஞ்சு நிறமாகவும் இருப்பதைக் கொண்டு இரண்டையும் வேறுபடுத்தி அறியலாம்.
# பெரிய காட்டு ஆந்தை

## காணப்படும் பகுதிகளும் உணவுவும்

மேற்கு கிழக்குத் தொடர்ச்சி மலைசார்ந்த பசுமைமாறா அடர்காடுகளில் மட்டும் காணப்படும். பகலில் உயரமான மரத்தின் அடத்தியான கிளைகளில் தூங்கியபடி பொழுதைக்கழிக்கும். இரவில் வெளிப்பட்டு காடை, கௌதாரி, முயல் ஓணான், பாம்பு ஆகியவற்றை வேட்டையாடுவதோடு மலைவாழ் மக்கள் வாழ்விடங்களில் நுழைந்து அவர்கள் வளர்க்கும் கோழி, புறா, பூனை ஆகியவற்றையும் தூக்கிச் செல்லும். காட்டில் இறந்து கிடக்கும் புலி முதலான பெரிய விலங்குகளின் இறைச்சியையும் தின்பதுண்டு. ஆழ்ந்த குரலில் நெடுந்தொலைவு கேட்கும்படியாக **ஹீட் ஹீட்** எனக் கத்தும்.
# பெரிய காட்டு ஆந்தை

## இனப்பெருக்கம்

திசம்பர் முதல் சனவரி முடிய வயதான பெரியமரப் பொந்துகளிலும், கழுகு முதலான பறவைகள் கட்டிய பழைய கூட்டிலும், பாறை இடுக்குளிலும், மலைக்குகைகளிலும் தரையிலும் ஒரு முட்டை மட்டும் இடும். முட்டை வெண்மை நிறத்தில். கூட்டை நெருங்குபவர்களைக் கோபத்தோடு தாக்கும்.
of south இந்தியா.|தென் இந்தியா -பிலிகிரிரங்கா மலை அருகே காணப்படும்*பெரிய காட்டு ஆந்தை*]]
# பி. வி. ரமணா (விளையாட்டு வீரர்)

**புசார்லா வெங்கட ராமணா** (*Pusarla Venkata Ramana*) என்பவர் முன்னாள் தொழில்முறை கைப்பந்து வீரர் மற்றும் இந்திய இரயில்வே ஊழியர் ஆவார். மேலும் அவர் இந்திய தேசிய கைப்பந்து அணி உறுப்பினராவார்.  
1986 ஆசிய விளையாட்டுப் போட்டிகளில், வெண்கலப் பதக்கத்தை வென்ற கைப்பந்து அணியில் இருந்தார். 2000 ஆம் ஆண்டில் இந்திய கைப்பந்து அணியில் இவரது பங்களிப்புக்காக அருச்சுனா விருது வழங்கப்பட்டது.
# பி. வி. ரமணா (விளையாட்டு வீரர்)

## குடும்பம்

ரமணனின் மனைவி விஜயா தேசிய அளவில் கைப்பந்து வீரராக இருந்துள்ளார். அவர்களின் இளைய மகள் சிந்து, ரியோ டி ஜெனிரோவில் 2016 ஒலிம்பிக் போட்டிகளில் வெள்ளிப் பதக்கம் வென்ற ஒரு இறகுப்பந்தாட்ட வீரர் ஆவார்.
# பொரிப்புள்ளி ஆந்தை

**பொரிப்புள்ளி ஆந்தை** அல்லது மச்ச மர ஆந்தை (Mottled Wood- Owl, அறிவியல் பெயர்: *Strix ocellata*) என்பது இந்தியாவில் காணப்படும் பெரிய ஆந்தை சிற்றினமாகும். இவை தோட்டங்கள் மற்றும் வறண்ட முள் காடுகள் அல்லது விவசாய நிலங்களை ஒட்டிய இலையுதிர் காடுகளில் காணப்படுகின்றன. விடியற்காலை மற்றும் சாயங்கால வேளைகளில் இவை தனித்துவமான ஓசையினை எழுப்பும். இத்தகைய அழைப்புகளால் இவை எளிதில் கண்டறியப்படுகின்றன. இவற்றின் தலையில் கொம்பு போன்ற குஞ்சங்கள் இல்லாமை மற்றும் முகத்தில் உள்ள செறிவான சிறு கோடுகள் ஆகியவை இவற்றை அடையாளம் காண்பதை எளிதாக்குகின்றன.
# பொரிப்புள்ளி ஆந்தை

## விளக்கம்

இந்த பெரிய ஆந்தைக்கு கொம்புகள் போன்று தோற்றம் தரும் காதுத் தூவிகள் இல்லை. முக வட்டம் வெண்மையாக கறுப்பு கோடுகளுடன் காணப்படும். ஆண் பெண் பறவைகளுக்கு இடையே பெரியதாக வேறுபாடு இல்லை. கன்னம் வெள்ளையாக இருக்கும். வால் பழுப்பு நிறத்திலும் கறுப்பு நிற வரிகள் காணப்படும்.  
பொரிப்புள்ளி ஆந்தையில் மூன்று கிளையினங்கள் அங்கீகரிக்கப்பட்டுள்ளன. மேலும் அவற்றின் வாழிட எல்லையில் கூர்மையான வரையறைகள் இல்லை.
- தெற்கு பொரிப்புள்ளி ஆந்தை *S. o. ocellata* (Lesson, 1839) தென்னிந்தியாவில் காணப்படுகிறது மற்றும் கிராண்டிசை (*grandis*) விட ஆண் பறவைகள் (333–338 மிமீ) நீளம் கொண்ட சிறிய இறக்கைகள் கொண்டது.
- *S. o. grisescens* (Koelz, 1950) வட இந்தியாவில் இமயமலைக்கு தெற்கிலும், மேற்கில் பாக்கித்தானிலும், கிழக்கே பீகாரிலும் காணப்படுகிறது. மேலே உள்ள அடையாளங்கள் வெளிறி இருக்கும் மேலும் ஆண் பறவைகளின் இறக்கை நீளம் 338-346 மி.மீ இருக்கும்
- *S. o. grandis* (Koelz, 1950) குஜராத்தில் காணப்படுகிறது. ஆண்களின் இறக்கையின் நீளம் (360–372 மிமீ) உள்ளது.
# பொரிப்புள்ளி ஆந்தை

## பரவலும் வாழிடமும்

இந்த இனங்கள் அடர்த்தியற்ற மரங்கள் நிற்கும் காடுகள், மாந்தோப்புகள், பெரிய புளியமரங்கள் நிற்கும் தோப்புகள் ஆகியவற்றில் ஊர்ப்புறங்களைச் சார்ந்து திரியும் பகலில் இணையாக மரங்களில் பதுங்கி இருந்து இரவில் வெளிப்பட்டு எலி, சுண்டெலி, பறவைகள், ஓணான், நண்டு ஆகியவைகளை இரையாகத் தேடித்தின்னும். பகலில் தொந்தரவு ஏற்பட்டால், சூரிய ஒளியினைப் பொருட்படுத்தாது தூரமாகப் பறந்து சென்று வேறொரு மரத்தில் அமரும்.
# பொரிப்புள்ளி ஆந்தை

## இனப்பெருக்கம்

இனப்பெருக்கப் பருவத்தில் **ஹீரட் ட்யுஹீ** என மறைவிடத்திலிருந்து வெளிப்படும் முன் குரல் கொடுக்கும் பிற ஆந்தை இனத்தைப் போல மரங்களின் புறக்கிளைகளில் அமராது உயர இலைதழைகளிடையே மறைவாக அமரும் பழக்கம் கொண்டது. ஜனவரி முதல் மார்ச் முடிய மரப்பொந்துகளிலும் பாறை இடுக்குகளிலும் சில குச்சிகள் இறகுகள் ஆகியவற்றை வைத்து இரண்டு முட்டைகள் இடும்.
|கேரளத்தில் *பொரிப்புள்ளி ஆந்தை*]]
# பொரிப்புள்ளி ஆந்தை

## கலாச்சாரத் தொடர்பு

பொரிப்புள்ளி ஆந்தையின் வினோதமான அழைப்பு கேரளாவின் சில பகுதிகளில் தீய சகுனத்துடன் தொடர்புபடுத்தப்படுகிறது. இந்த அழைப்பு போவா-ஆ (மலையாளத்தில் போகலாம்) என விளக்கப்படுகிறது. இது ஆவி உலகத்திற்கான ஒரு அழைப்பாக கருதப்படுகிறது.
# சிறிய காட்டு ஆந்தை

**சிறிய காட்டு ஆந்தை** (Jungle owlet, அறிவியல் பெயர்: *Glaucidium radiatum*) என்பது இந்திய துணைக்கண்டத்தை தாயகமாகக் கொண்ட ஆந்தை ஆகும். இந்த இனம் பெரும்பாலும் தனித்தோ, இணையாகவோ அல்லது சிறு குழுக்களாகவோ காணப்படும். மேலும் இவை பொதுவாக விடியற்காலையிலும், அந்தி வேளையிலும் இவற்றின் அலறளால் கண்டறியப்படுகின்றன. மேற்குத் தொடர்ச்சி மலைகளில் காணப்படும் இரண்டு கிளையினங்கள் சில சமயங்களில் முழு இனமாகக் கருதப்படுகின்றன.
# சிறிய காட்டு ஆந்தை

## விளக்கம்

*G. r. malabaricum*]]
இந்த சிறிய ஆந்தை வட்ட வடிவமான தலையைக் கொண்டுள்ளது. உடலின் மேல் பட்டைகளைக் கொண்டுள்ளது. இறக்கைகள் பழுப்பு நிறமாகவும், வால் வெள்ளை நிறத்தில் குறுகலான பட்டைகள் கொண்டதாகவும் இருக்கும். இதில் இரண்டு கிளையினங்கள் உள்ளன, ஒரு கிளையினம் இந்தியா மற்றும் இலங்கையின் சமவெளிகளில் காணப்படுகிறது. இரண்டாவது கிளையினமான மலபார் சிறிய காட்டு ஆந்தை (*G. r. malabaricum*) மேற்கு தொடர்ச்சி மலையின் காணப்படுகிறது, அது சிறிய வாலையும், தலையில் மிகுந்து பழுப்பு நிறத்தையும் கொண்டதாக உள்ளது. பிந்தையதை முழு இனம் என்ற அந்தஸ்துக்கு உயர்த்தலாம் என்று பரிந்துரைக்கப்படுகிறது.  
சிறிய காட்டு ஆந்தை மேல் பகுதிகளில் உள்ள இறகுகள் அடர் கரும்-பழுப்பு நிறத்தில் வெள்ளை நிறப் பட்டைகளுடன் உள்ளது.
இதன் மார்பும் வயிறும் வெள்ளை நிறத்தில் ஆங்காங்கே சிறு கீற்றுக்கள் கொண்டவை. கன்னம், மேல் மார்பகம், அடிவயிற்றின் மையம் ஆகிய இடங்களில் வெண்மையான திட்டுகள் உள்ளன. கருவிழி மஞ்சள் நிறத்தில் உள்ளது.  
இலங்கையில் காணப்படும் கஷ்கொட்டை முதுகு ஆந்தை (*Glaucidium castanonotum*) ஒரு காலத்தில் இதன் ஒரு கிளையினமாக சேர்க்கப்பட்டிருந்தது. ஆனால் இது முழு இனமாக உயர்த்தப்பட்டது. அது ஈர மண்டலத்தில் காணப்படுகிறது, அதேசமயம் சிறிய காட்டு ஆந்தை வறண்ட காடுகளில் காணப்படுகிறது.
# சிறிய காட்டு ஆந்தை

## நடத்தையும் சூழலியலும்

இவை காலை மாலை நேரங்களில் மறைவிடத்திலிருந்து வெளிப்பட்டு தத்துக்கிளி, வெட்டுக்கிளி சில்வண்டு சிறு பறவைகள் ஆகியவற்றை இரையாகத்தேடித் தின்னும். மேக மூட்டமான நாட்களில் பகல் முழுதும் சுறுசுறுப்பாக வேட்டையாடும். பகல் நேரத்திலும் ஒலி எழுப்பும், பறக்கும். **கோ.குக் கோ.ஓகுக்** என ஐந்து வினாடிகள் தொடர்ந்து கத்தும். யாரேனும் பார்க்கிறார்கள் எனத் தொரிந்தவுடன் எழுந்து பறந்து வேறொரு மரத்தில் சென்று தலையை மட்டும் திருப்பி வந்தவர்கள் தன்னைத் தொடர்கின்றார்களா எனக் கவனிக்கும். வால்காக்கை, நீண்டவால் கரிச்சான் ஆகியவற்றுடன் சேர்ந்தும் இரை தேடக் காணலாம். இவை மரப் பொந்துகளில் தங்கி இருக்கும். இடையூறு ஏற்படும் போது இவை உறைந்து மரக் கட்டை போல் தோன்றும்.  
இந்தியாவின் இதன் இனப்பெருக்க காலம் மார்ச் முதல் மே வரை. இவை மரப்பொந்தில் 3 முதல் 4 முட்டைகள் வரை இடும். குக்குறுவான் மரங்கொத்தி ஆகியவற்றின் பொந்துகளை பயன்படுத்தும்.
# குட்டைக்காது ஆந்தை

**குட்டைக்காது ஆந்தை** (*short-eared owl*, *Asio flammeus*) என்பது இசுட்ரிசிடே குடும்பத்தைச் சேர்ந்த ஆந்தை ஆகும். இவை திறந்த புல்வெளிகளில் காணப்படும்.
# குட்டைக்காது ஆந்தை

## உடலமைப்பு

38 செ.மீ. - வட்ட வடிவமான வெளிர் பழுப்பு நிற முகம் கொண்டது. தலையில் கண்களுக்கு மேலாக மிகக் குறுகிய காதுத் தூவிகள் விறைந்து நிற்கும். உடலின் மேற்பகுதி கரும் பழுப்பு நிறக் கோடுகள் கொண்டிருக்க இறக்கைகளும் வாலும் செம்பழுப்பும் கருப்புமான பட்டைகளைக் கொண்டது. மேல்மார்பு மெல்லிய கரும்பழுப்புக் கோடுகளைக் கொண்டிருக்க வயிறு கீற்றுகள் அற்ற வெளிர் பழுப்பானது.
# குட்டைக்காது ஆந்தை

## காணப்படும் பகுதிகள், உணவு

குளிர் காலத்தில் தமிழ்நாட்டின் மேற்கு மாவட்டங்களைச் சார்ந்த மலைகளுக்கும் மலை சார்ந்த காடுகளுக்கும் வலசை வருவது, தனித்தும் சிறு குழுவாகவும் தரையில் புல் விடையேயும் புதர்களின் ஓரமாகவும் பகலில் அமர்ந்திருக்கும். இது காலை மாலை நேரங்களில் சுறு சுறுப்பாக வயல் எலி, சுண்டெலி, சிறு பறவைகள், தத்துக்கிளி, புழுபூச்சிகள் ஆகியவற்றை இரையாகத் தேடும். காக்கைகளும் பிற பறவைகும் கூட்டமாகத் துரத்தும்போது உயர எழுந்து வட்டமடித்துப் பறக்கும் வலசை வரும் சமயத்தில் குரலொலி ஏதும் செய்வதில்லை.
# இணைந்த துமுக்கி

**இணைந்த துமுக்கி** என்பது,குறைந்தது ஒரு புரியிட்ட குழலையும், ஒரு புரியில்லா குழலையும் கொண்டிருக்கும்,வேட்டைக்கு பயன்படும் ஒரு வகையானஉடைவியக்கசுடுகலன் ஆகும்.ஒரு புரியிட்ட குழலையும், ஒரு புரியில்லா குழலையும் பிரயோகிக்கும் இணைந்த துமுக்கிகள், பொதுவாக மேலும்-கீழுமான வடைவமைவில் இருக்கும்.பக்கம்-பக்கமான வடிவ அமைவை, **கேப் துமுக்கி **(ஆங்கிலம்: *cape gun*)என குறிக்கப்படுகிறது. **மும்மை** (ஆங்கிலம்: *drilling (மும்மையை குறிக்கும் ஜெர்மானியச் சொல்)*) என்பது, மூன்று குழல்கள் கொண்ட இணைந்த துமுக்கி ஆகும். **நால்மை** (ஆங்கிலம்: *vierling (நால்மையை குறிக்கும் ஜெர்மானியச் சொல்)*) என்பது, நான்கு குழல்களைக் கொண்டிருக்கும். விளிம்பற்ற வெடிபொதிகளை உடைவு-இயக்க ஆயுதத்தில் இருந்து அகற்றுவது சிரமம் என்பதால், பொதுவாக விளிம்புடைய வெடிபொதிகளையே இணைந்த துமுக்கிகள் பிரயோகிக்கும்.
# இணைந்த துமுக்கி

## பயன்பாடு

சுடுகலன்கள் வெடிபொதிகளை பிரயோக்கித்த ஆரம்ப காலங்கள் தொடங்கி; ஐரோப்பா, ஆப்ரிக்கா, மற்றும் ஆசியாவில், நீண்ட வரலாற்றைக் கொண்டவை இந்தஇணைந்த துப்பாக்கிகள். இந்த துப்பாக்கிகள் பிரத்தியேக வேட்டை ஆயுதங்களாக விளங்கின.
# இணைந்த துமுக்கி

## சுடும் இயங்குநுட்பங்கள்

முற்கால இணைந்த துப்பாக்கிகளில் குழல் துப்பாக்கிகள் சுற்றக்கூடிய வகையில் வடிவமைக்கப்பட்ட (மரையிட்ட அல்லது மரையில்லா) குழல்கள், தீக்கல் இயக்கத்தகடுக்கு நேராக வைத்து சுடுவதற்கு ஏதுவாக இருந்தது. இவ்வகை அலையாடும் துப்பாக்கி (*swivel guns*) என்று அழைப்பர். இரட்டைக்குழல் சிதறுதுமுக்கிகள் மற்றும் இரட்டை புரிதுமுக்கிகள் போன்ற தோற்றத்திலேயே நவீன இணைந்த துப்பாக்கிகளும் இருக்கும்.
# இணைந்த துமுக்கி

## வேறுபாடுகள்

### இணைந்த துப்பாக்கிகள்

மேலும்-கீழுமான வடிவ இணைந்த துமுக்கிகள், பொதுவாகபுரியிட்ட குழலின் மேல், சிதறுதுமுக்கி (புரியில்லா) குழலை கொண்டிருக்கும். இந்த வகை துப்பாக்கியில் பொதுவாக இரும்புக் குறிநோக்கி பிரயோகிக்கப்படும்.
# இணைந்த துமுக்கி

## வேறுபாடுகள்

### கேப் துப்பாக்கிகள்

ஐரோப்பாவில் தோன்றிய, பக்கம்-பக்கமான வடிவ அமைவு கொண்ட இணைந்த துமுக்கி தான், கேப் துப்பாக்கி ஆகும்.
# இணைந்த துமுக்கி

## வேறுபாடுகள்

### மும்மைகள்

புரிதுமுக்கி மற்றும் விளிம்படி புரிதுமுக்கி குழல்கள் உள்ளதை படத்தில் காண்க.]]
மும்மைகள் இயல்பாக இரு ஒரேமாதிரியான சிதறுதுமுக்கிக் குழல்களும், ஒரு புரிதுமுக்கிக் குழலும் கொண்டிருக்கும், ஆனால் இவ்வகையில் மேலும் சில வடிவ அமைவுகளும் உள்ளன:  
- இரு ஒரேமாதிரியான புரிதுமுக்கிக் குழல்கள் மற்றும் ஒரு சிதறுதுமுக்கிக் குழல்
- இரு வெவ்வேறு கேலிபர் புரிதுமுக்கிக் குழல்கள் (அதிலும் ஒன்று விளிம்படி, மற்றொன்று நடுவடியாக இருக்கும்), மற்றும் ஒன்று சிதறுதுமுக்கிக் குழல்
- மூன்று ஒரேமாதிரியான சிதறுதுமுக்கிக் குழல்கள் (முக்குழல் சிதறுதுமுக்கி)
- மூன்று ஒரேமாதிரியான புரிதுமுக்கிக் குழல்கள் (முக்குழல் புரிதுமுக்கி)
# இணைந்த துமுக்கி

## வேறுபாடுகள்

### நால்மைகள்

நால்மைகள் பொதுவாக, இரு ஒரேமாதிரியான சிதறுதுமுக்கிக் குழல்கள், ஒரு .22 கேலிபர் விளிம்படி புரிதுமுக்கிக் குழல், மற்றும் ஒரு நடுவடி புரிதுமுக்கிக் குழல் ஆகியனவற்றைக் கொண்டிருக்கும். நால்மைகளிலும் பலவகை வடிவமைவுகள் இருந்தாலும், அவை அரிதாகவே உள்ளன.
# ராணக்பூர் சமணர் கோயில்கள்

**ராணக்பூர் சமணர் கோயில்கள்**, இந்தியாவின் இராஜஸ்தான் மாநிலத்தின் ஆரவல்லி மலைத்தொடரில், பாலி மாவட்டத்தில் உள்ள ராணக்பூர் கிராமத்தில், சமணத் தீர்த்தங்கரர்களில் முதல்வரான **ஆதிநாதர்** எனும் ரிசபநாதர் மற்றும் 7வது தீர்த்தங்கரரான சுபர்சுவநாதருக்கு அர்ப்பணிக்கப்பட்ட அழகிய சிற்பங்களைக் கொண்ட கோயில்களாகும்.  
இக்கோயில் உதய்பூர் நகரத்திலிருந்து 95 கி.மீ. தொலைவிலும்; ஜெய்ப்பூரிலிருந்து 370 கி.மீ. தொலைவிலும் உள்ளது.  
இக்கோயில் மேவார் மன்னரான ராண கும்பாவின் உதவியுடன் ரணக்பூரின் சமண வணிகரான தர்னாஷா என்பவர் பொ.ஊ. 15ம் நூற்றாண்டில் கட்டினார். இது மூன்று கோயில்களின் தொகுப்பாகும்.  
சமணர்களின் ஐந்து முக்கிய யாத்திரைத் தலங்களில் ராணக்ப்பூர் சமணர் கோயில்களும் ஒன்றாகும்
# ராணக்பூர் சமணர் கோயில்கள்

## கட்டிடக்கலை

ராணக்பூர் சமணர் கோயில் இளம் நிறத்தில் 60 x 62 மீட்டர் என்ற அளவில் கட்டப்பட்டுள்ளது. இக்கோயிலின் அழகிய குவிமாடங்கள், விமானங்கள், சிறுகோபுரங்கள் மற்றும் விதானங்கள் ரணக்பூரின் மலைச்சரிவில் அழகானகாட்சியளிக்கிறது.
சிற்பங்களுடன்கூடிய இக்கோயிலை 1444 பளிங்குத் தூண்கள் தாங்கி நிற்கிறது. இது மூன்று கோயில்கள் கொண்ட கட்டிடத் தொகுதியாகும்.  
இத்தூண்களில் உள்ள சிலைகள் ஒன்றை ஒன்று பார்க்கும் வண்ணம் செதுக்கப்பட்டுள்ளது.
ஒரே கல்லால் செதுக்கப்பட்ட 108 தலைகளுடனும், வால்களுடன் கூடிய பாம்புச் சிற்பம் மிகவும் அழகான ஒன்றாகும்.
6 அடி உயரம் கொண்ட கோயில் மூலவரான ஆதிநாதர் எனும் பார்சுவநாதரின் சிலை வெள்ளை பளிங்குக் கல்லால் ஆனது. இக்கோயில் வளாகத்தில், பார்சுவநாதர் கோயிலுக்கு அருகில் 22வது தீர்த்தங்கரரான நேமிநாதருக்கும், சூரிய பகவானுக்கும் தனித்தனி கோயில்கள் கட்டப்பட்டுள்ளது.  
இக்கோயில் கட்டிட அமைப்பு, நான்முக வடிவில் கட்டப்பட்டுள்ளது. இக்கோயில் அழகிய சிற்பங்களுக்கும், கட்டிடக் கலைக்கும் பெயர் பெற்றது.  
இக்கோயில்கள் ஆனந்த கல்யான் அறக்கட்டாளையால் நிர்வகிக்கப்படுகிறது.
# ராணக்பூர் சமணர் கோயில்கள்

## கோயிலின் காணொளிகள்

- ராணக்பூர் சமணக் கோயில்கள் காணொளி
- ராணக்பூர் சமணக் கோயில்கள் காணொளி
# ராணக்பூர் சமணர் கோயில்கள்

## இதனையும் காண்க

- சத்ருஞ்ஜெய மலை
- தில்வாரா சமணர் கோயில்
- தரங்கா சமணர் கோயில்கள்
- கிர்நார் சமணர் கோயில்கள்
- சிதறால் மலைக் கோவில்
- மேல் சித்தாமூர் சமணர் கோயில்
# பாலிதானா கோயில்கள்

**சத்ருஞ்ஜெய மலை கோயில்கள்** அல்லது **பாலிதானா கோயில்கள்**, இந்தியாவின் குஜராத் மாநிலத்தில், பவநகர் மாவட்டத்தில், பாலிதானா நகரத்தின் அருகில் உள்ள சத்ருஞ்ஜெய மலையில் அமைந்த சுவேதாம்பர சமண சமயத்தவர்கள் வழிபடும் அழகிய சிற்ப வேலைப்பாடுகள் கொண்ட 863 கோயில்களின் தொகுப்பாகும்.
சத்ருஞ்ஜெய மலைக்கு நேமிநாதர் தவிர மற்ற அனைத்து சமணத் தீர்த்தங்கரர்கள் வருகை புரிந்துள்ளனர். இங்குள்ள கோயில் தொகுதிகளின் முதன்மையான கோயில், சமணத்தின் முதல் தீர்த்தங்கரரான ரிசபநாதருக்கு அர்பணிக்கப்பட்டதாகும்.  
3000 படிக்கட்டுகளைக் கடந்து ரிசபநாதரின் முதன்மைக் கோயிலை அடைய வேண்டும். இக்கோயில்களின் தொகுதி, சமணர்களின் ஐந்து முக்கியத் புண்ணியத் தலங்களில் முதன்மையானதாகும்.  
சமணர்கள் தங்கள் வாழ்வில் ஒரு முறையாவது சத்ருந்ஜெய மலைக் கோயில் தொகுதிகளை கண்டு தரிசனம் செய்வதன் மூலம் மோட்சம் கிட்டும் என கருதுகின்றனர்.  
ஹிங்குலாஜ் மாதா, சத்ருஞ் ஜெய மலையில் உள்ள 863 சமணக் கோயில்களின் காவல் தெய்வம் ஆகும்.  
க் கோயில்கள், பாலிதானா]]  
உருவம் பதித்த அஞ்சல் தலை]]
# பாலிதானா கோயில்கள்

## கோயிலின் காணொளிகள்

- 7 Wonders of India: Palitana Temples
- Palitana Temples
- Palitana Temples
# பாலிதானா கோயில்கள்

## இதனையும் காண்க

- சத்ருஞ்ஜெய மலை
- தில்வாரா சமணர் கோயில்
- தரங்கா சமணர் கோயில்கள்
- கிர்நார் சமணர் கோயில்கள்
- ராணக்பூர் சமணர் கோயில்கள்
- சிதறால் மலைக் கோவில்
- மேல் சித்தாமூர் சமணர் கோயில்
- மிர்பூர் சமணக் கோயில்
# விக்கிப்பீடியா:Statistics/weekly/15-Oct-2017
# 1484

**1484** (MCDLXXXIV) ஒரு வியாழக்கிழமையில் ஆரம்பமான ஒரு யூலியன் நெட்டாண்டு ஆகும்.
# 1484

## நிகழ்வுகள்

- மார்ச் 26 &ndash; ஆங்கிலத்தின் முதற் பதிப்பாளரான வில்லியம் காக்ஸ்டன் *ஈசாப்பின் நீதிக்கதைகள்* நூலின் மொழிபெயர்ப்பை வெளியிட்டார்.
- மே 14 &ndash; எட்டாம் சார்லசு பிரான்சின் மன்னனாக முடிசூடினார்.
- சூலை 6 &ndash; போர்த்துக்கீச கடற்படைத் தலைவர் தியோகோ காவோ காங்கோ ஆற்றை கண்டுபிடித்தார்.
- ஆகத்து 29 &ndash; எட்டாம் என்னொசென்ட் 213வது திருத்தந்தையாகப் பதவியேற்றார்.
- செப்டம்பர் 21 &ndash; 3 ஆண்டுகளுக்கான போர் நிறுத்த உடன்பாடு இங்கிலாந்து, இசுக்கொட்லாந்து ஆகியவற்றிடையே நொட்டிங்காம் நகரில் எட்டப்பட்டது.
- டிசம்பர் 5 &ndash; செருமனியில் திரிபுவாதிகள், மற்றும் சூனியக்காரிகளுக்கெதிரான திரிபுக் கொள்கை விசாரணைக்கு திருத்தந்தை எட்டாம் இன்னொசென்ட் ஆணை ஓலை வழங்கினார்.
- முதலாவது சீனித் தொழிற்சாலை கேனரி தீவுகளில் துவங்கியது.
# 1484

## பிறப்புகள்

- சனவரி 1 &ndash; உல்ரிச் சுவிங்கிளி, சுவிட்சர்லாந்து மதச் சீர்திருத்தவாதி (இ. 1531)
# சின்ன உழவாரன்

**சின்ன உழவாரன்** (*Indian swiftlet*) என்பது இந்தியாவில் காணப்படும் ஒரு உழவாரன் ஆகும்.
# சின்ன உழவாரன்

## பெயர்கள்

தமிழில் :**சின்ன உழவாரன்**  
ஆங்கிலப்பெயர் :**Indian Edible /Nest swiftlet**  
அறிவியல் பெயர் :***ஏரோடுரோமசு யுனிகலர்சு***
# சின்ன உழவாரன்

## உடலமைப்பு

இதன் உடல் நீளம் 12 செ. மீ. ஆகும். கரும்பழுப்பு நிறத்தையுடைய மெலிந்த உடலும் சிறிதே பிளவுபட்ட வாலும் கொண்ட இது வௌவால்கள் போல வேகமாக இறக்கை அடித்துப் பறக்கும்.
# சின்ன உழவாரன்

## காணப்படும் பகுதிகள், உணவு

மேற்கு, கிழக்குக் தொடர்ச்சி மலை சார்ந்த பகுதிகளில் சமவெளி முதல் 2000 மீ. உயரம் வரை காணலாம். மலைகளில் இயற்கையாக அமைந்த குகைகள், மலைகளில் அமைந்த கட்டிடங்கள் ஆகியவற்றில் இரவில் பெருங்கூட்டமாகத் தங்கும் பொழுது புலரும் முன் பெருத்த ஆரவாரத்துடன் அவ்விடங்களை விட்டுப் புறப்படும். இரவில் இரைத்தேடித் திரும்பும் வௌவால்களுக்கு இடத்தை விட்டுக் கொடுத்து புறப்படுவதுபோல இந்நிகழ்ச்சி தோற்றம் தரும். மாலையில் சுழல்காற்றில் சுற்றிச் சுழன்று உயர எழுந்து பறக்கும். உதிர்ந்த இலைச் சருகுகளைப் போலப் பெருங்கூட்டமாக வட்டமடித்துச் சுழன்று பறந்தபடி புறப்பட்ட இடத்தை நோக்கி இரவைக் கழிக்கத் திரும்பும். பறக்கும் பூச்சிகளே இதன் முக்கிய உணவு. இரவில் தங்கியுள்ள இடத்தில் **சிட்.. சிட்..** எனச் சிறுகுரல் எழுப்பும்.
# சின்ன உழவாரன்

## இனப்பெருக்கம்

மார்ச் முதல் சூன் முடிய பாறைகளிலும் கட்டிடங்களின் கூரையிலும் வாயிலிருந்து வெளிப்படும் உமிழ்நீரைக் கெட்டியாக்கி அத்துடன் தூவிகள், புல், பாசி ஆகியவற்றைச் சேர்ந்து சிப்பி வடிவிலான கூடு அமைத்து 2 முட்டைகளிடும்.
# நாட்டு உழவாரன்

**நாட்டு உழவாரன்** என்பது ஒரு சிறிய உழவாரன் ஆகும்.இது ஆசியா மற்றும் ஆப்பிரிக்காவில் காணப்படும் ஒரு சிற்றினம் ஆகும். இது மலைப்பகுதி மற்றும் நகர்ப்புறங்களில் காணப்படும்.
# நாட்டு உழவாரன்

## பெயர்கள்

தமிழில் :**நாட்டு உழவாரன்**  
ஆங்கிலப்பெயர்:** House Swift **  
அறிவியல் பெயர் :***Apus affinis***
# நாட்டு உழவாரன்

## உடலமைப்பு

15 செ.மீ. - வெண்மையான பிட்டமும் தொண்டையும் கொண்ட புகைக் கருப்பு உடல் கொண்டது. பறக்கும் போது இறக்கைகள் வில்போல் வளைந்து தோற்றம் தரும்.
# நாட்டு உழவாரன்

## காணப்படும் பகுதிகள் , உணவு

நகரங்கள் சிற்றூர்கள் ஆகியவற்றைச் சார்ந்து கூட்டமாகப் பறந்து சிறு பூச்சிகள், இறக்கை முளைத்த எறும்புகள் ஆகியவற்றை இரையாகத் தேடும். மாலையில் கூடுகளுக்கு திரும்பும்போது பல நூறு பறவைகள் பெருங்கூட்டமாகப் பந்து போலத் திரண்டு பறக்கும். காற்றின் வேகம் துணை செய்யும் போது இறக்கைகளைத் தொங்கவிட்டுக் காற்றின் வேகத்தால் பின்னோக்கித் தள்ளப்படுவதும் உண்டு. **ச்சிக். ச்சிக்**. எனப் பறக்கும்போது கத்தும். கூட்டில் அடைந்தபின் ஒன்று **சக். ச்சொன்** எனக்குரல் கொடுத்தவுடன் ஒன்றையடுத்து ஒன்றாக எல்லாமாகப் பெருங்குரலில் கத்தக் கேட்கலாம்.
# நாட்டு உழவாரன்

## இனப்பெருக்கம்

குளிர்காலம் தவிர ஆண்டு முழுதும், பாழடைந்த மசூதிகள், கோயில்கள், பாலங்கள், இறவாரங்கள் ஆகியவற்றில் பறக்கும் தூவிகள், வைக்கோல் ஆகியவற்றை உமிழ் நீரால் பிணைத்துக் கோள வடிவமான கூடுகளை அமைத்து வாழும். 2 அல்லது 3 முட்டைகள் இடும்.
# இராது

**இராது** என்றறியப்படும் **ராது எஸ். இராதாகிருஷ்ணன்** ( -2009)தமிழ்நாட்டில்முதுபெரும்நாடகக் கலைஞராகத் திகழ்ந்தவர். இந்திய ரிசர்வ் வங்கியின் முன்னாள் ஊழியரான இவர் ஐம்பது ஆண்டுகளுக்கும் மேலாக நாடகத்துறையில் ஈடுபட்டு 47 நாடகங்களை நான்காயிரத்திற்கும்மேற்பட்டநிகழ்ச்சிகளில்நடத்தியுள்ளார். நாடகத்துறையில் பங்களித்தமைக்காக தமிழ்நாடு அரசு 2001 ஆம் ஆண்டில் இவருக்குகலைமாமணிவிருதுவழங்கிசிறப்பித்துள்ளது.இவர் நாடககலாசாரதி,நாடககலா சிரோன்மணிமற்றும் நாடக இரத்னா போன்ற விருதுகளையும் பெற்றுள்ளார். இவரின்மிகச்சிறந்தபடைப்பான "கல்யாணத்தில் கலாட்டா"பல்வேறுநிகழ்ச்சிகளில் அரங்ககேற்றம் செய்யப்பட்டுள்ளது. இவர் நாடகங்களைத் தொடர்ந்து 36 மணி நேரம் அரங்ககேற்றம்செய்த நிகழ்வு, நாடகத் தொடரோட்ட வகையில் லிம்கா சாதனைப்புத்தகத்தில்இடம்பெற்றுள்ளது.
# மிர்பூர் சமணக் கோயில்

**மிர்பூர் சமணக் கோயில்** (Mirpur Jain Temple), இந்தியாவின் மாநிலமான இராஜஸ்தானின், சிரோகி மாவட்டத்தில் உள்ள **மிர்பூர் கோட்டை** நகரத்தில் அமைந்த நான்கு சமணக் கோயில்களின் தொகுதியாகும். இக்கோயில் மூலவரான பார்சுவநாதர் ஐந்து தலை நாகங்களுடன் அமர்ந்த நிலையில் உள்ளார்.
# மிர்பூர் சமணக் கோயில்

## அமைவிடம்

மிர்பூர் சமணர் கோயில் இராஜஸ்தானின் சிரோகி நகரத்திலிருந்து 18 கி.மீ. தொலைவிலும்; அபு மலை சாலையிலிருந்து 60 கி.மீ. தொலைவிலும் உள்ளது.
# மிர்பூர் சமணக் கோயில்

## வரலாறு

மிர்பூர் சமணக் கோயில்கள் கிபி 9ஆம் நூற்றாண்டில் இராஜபுத்திர மன்னர்களால் கட்டப்பட்டதாகும். இக்கோயில் 13வது நூற்றாண்டில், குஜராத் சுல்தான் முகமது பேக்டா என்பவரால் அழிக்கப்பட்டது. 15ம் நூற்றாண்டில் இக்கோயில் மீண்டும் கட்டி மறுசீரமைக்கப்பட்டது.  
சமண சமய 23வது சமணத் தீர்த்தரங்கரான பார்சுவநாதருக்கு அர்பணிக்கப்பட்ட கோயிலை, சுவேதாம்பரர் சமணப் பிரிவின் சேத் கல்யாண்ஜி பரமானந்தஜி பீடம் இக்கோயிலை நிர்வகித்து வருகிறது. இக்கோயில் தில்வாரா சமணர் கோயில் மற்றும் ராணக்பூர் சமணர் கோயில்கள் போன்று கட்டப்பட்டுள்ளது.
தற்போது கோயிலின் முக்கியப் பகுதி, மண்டபத்துடன் கூடிய உயர்ந்த பீடத்தில் உள்ளது. பீடம் அழகிய சிற்பங்களுடன் கூடியுள்ளது.
# மிர்பூர் சமணக் கோயில்

## இதனையும் காண்க

- பாலிதானா கோயில்கள்
- ராணக்பூர் சமணர் கோயில்கள்
- தில்வாரா சமணர் கோயில்
- தரங்கா சமணர் கோயில்கள்
- கிர்நார் சமணர் கோயில்கள்
- சரவணபெலகுளா, கோமதீஸ்வரர்
- சிதறால் மலைக் கோவில்
- மேல் சித்தாமூர் சமணர் கோயில்
# சின்ன மரங்கொத்தி

**சின்ன மரங்கொத்தி** (Brown-capped pygmy woodpecker) மரங்கொத்திகளில் மிகச்சிறிய வகையாகும். இது இந்தியா இலங்கை
நேபாளம் ஆகிய நாடுகளில் காணப்படுகிறது.
# சின்ன மரங்கொத்தி

## உடலமைப்பு

சின்ன மரங்கொத்தி சுமார் 13 செ.மீ. நீளமுள்ளது. இதன் பழுப்பு நிற உடலில் வெளிர் பட்டைகள் இருக்கும். உடலின் கீழ்ப்பகுதி பழுப்புத் தோய்ந்த வெளிர் நிறத்தில் கருப்புக் கோடுகளைக் கொண்டது.
# சின்ன மரங்கொத்தி

## காணப்படும் பகுதிகள் ,உணவு

கிழக்குக் கடற்கரை சார்ந்த வட்டாரங்கள் நீங்கலாகத் தமிழகம் எங்கும் இலையுதிர் காடுகள், மூங்கில் காடுகள், விளைநிலங்களை அடுத்த தோப்புகள் ஆகியவற்றில் காணலாம். இணையாகத் தரையோடு தாழ்ந்த மரங்களின் கிளைகளில் பசையெடுப்பானோ என்று நினைக்கும் படியாக ஊர்ந்து புழுப்பூச்சிகளைப் பிடிக்கும். மற்ற மரங்கொத்திகளைப் போல பெரிய மரங்களின் அடிமரங்களைச் சார்ந்து இரை தேடும் பழக்கம் இதனிடம் இல்லை. தேன்சிட்டுப் போல இலைக் கொத்துகளிடையே தாவிப் பறக்கும் காலை நேரத்தில் இலைகளற்ற மரக்கொம்பில் அமர்ந்து வெயில் காயும் பழக்கம் உடையது. புழு பூச்சிகள் எறும்பு ஆகியவற்றோடு தேனீ, அந்துப்பூச்சி ஆகியவற்றையும் உணவாகக் கொள்ளும். பழங்கள், மலர்கள், மலர்த்தேன் ஆகியவற்றையும் விரும்பி உண்ணும்.
# சின்ன மரங்கொத்தி

## இனப்பெருக்கம்

பிப்ரவரி முதல் ஜுலை முடிய வெட்ட வெளியாயுள்ள காடுகள்,பட்டுப்போன சிறு மரக்கொம்புகளில் வங்கு குடைந்து 3 முட்டைகள் இடும்.
# மஞ்சள் நெற்றி மரங்கொத்தி

**மஞ்சள் நெற்றி மரங்கொத்தி** (*Yellow-fronted Pied Woodpecker*)(*லெயோபிகசு மகாராட்டென்சிசு*) அல்லது மகரட்டா மரங்கொத்தி என்பது இந்திய துணைக்கண்டத்தில் காணப்படும் சிறிய மரங்கொத்தி சிற்றினமாகும். இது இலியோபிகசு பேரினத்தில் உள்ள ஒரே சிற்றினமாகும்.
# மஞ்சள் நெற்றி மரங்கொத்தி

## வகைப்பாட்டியல்

மஞ்சள் நெற்றி மரங்கொத்தி முதலில் 1801ஆம் ஆண்டில் இங்கிலாந்து பறவையியல் வல்லுனரான ஜான் லாதம் என்பவரால் *பைகசு மகாராட்டென்சிசு* (*Picus mahrattensis*) என்ற இருசொல் பெயரில் விவரிக்கப்பட்டது. பின்னர் 1854ஆம் ஆண்டில் பிரெஞ்சு பறவையியல் வல்லுனரான சார்லஸ் லூசியன் போனபார்ட்டால் அறிமுகப்படுத்தப்பட்ட *லெயோபிகசு* பேரினத்தில் வைக்கப்பட்டுள்ள ஒரே இனம் இதுவாகும். மகாராட்டென்சிசு என்ற குறிப்பிட்ட அடைமொழி இந்திய மாநிலமான மகாராட்டிராவில் உள்ள வரலாற்று முக்கியத்துவம் வாய்ந்தப் பகுதியான மராட்டாவிலிருந்து வந்தது. *லெயோபிகசு * என்ற பேரினப் பெயர் பண்டைக் கிரேக்க சொல்லான *லியோசு* அதாவது "மென்மையான" அல்லது "தாடி இல்லாத" பொருள்படும் சொல்லிலிருந்து தோன்றியது. பிகோசு என்றால் "மரங்கொத்தி" என்று பொருள்படும். மஞ்சள் நெற்றி மரங்கொத்தி டென்ட்ரோகோப்ட்சு பேரினத்தில் உள்ள மரங்கொத்திகளுடன் நெருங்கிய தொடர்புடையது.
# மஞ்சள் நெற்றி மரங்கொத்தி

## உடலமைப்பு

இதனுடைய உடல் நீளம் 18 செ.மீ. ஆகும். குங்குமச் சிவப்பான உச்சிக் கொண்டையையும் மஞ்சள் நெற்றியையும் உடைய பழுப்பு நிறம் தோய்ந்த இதன் கருப்பு உடலில் வெள்ளைத் திட்டுக்கள் ஒழுங்கின்றிக் காணப்படும். மோவாய், தொண்டை, முன்கழுத்து ஆகியன வெண்மை நிறத்திலும் மார்பும் வயிறும் செம்மஞ்சளாகப் பழுப்புக் கீற்றுக்களுடன் காணப்படும். அடிவயிறு பளிச்சென்று குங்குமச் சிவப்பு நிறமாக இருக்கும்.
# மஞ்சள் நெற்றி மரங்கொத்தி

## காணப்படும் பகுதிகள், உணவு

மஞ்சள் நெற்றி மரங்கொத்தியானது இந்தியத் துணைக்கண்டத்தின் பெரும்பாலான பகுதிகளில் காணப்படுகிறது. தமிழ்நாட்டில் கிழக்குக் கடற்கரை சார்ந்த கரை ஓரப் பகுதிகள் தவிர எங்கும் ஓரளவு தாராளமாகக் காணக் கூடியது. கள்ளிப் புதர்கள், சாலை ஓர மரங்கள் கருவைக் காடுகள், மாந்தோப்புகள் ஆகியவற்றில் திரியும். இது பசுமைமாறாக் காடுகளை விரும்புவதில்லை. புழு பூச்சிகளைத் தேடி உண்ணும் பறவைகளின் கூட்டத்தோடு கலந்து மரத்துக்கு மரம் தாவி பட்டைகளை அலகால் தட்டி, வெளிவரும் பூச்சிகளையும் அதன் முட்டைகளையும் பிடித்துத் தின்னும். **கிளிக் கிளிக்** என கீச்சுக் குரலில் கத்தும்.
# மஞ்சள் நெற்றி மரங்கொத்தி

## இனப்பெருக்கம்

பிப்ரவரி முதல் மே வரை மா வன்னி நுழைவாயிலுள்ள வங்கு குடைந்து 3 முட்டைகள் இடும்.
# கபாலபதி

**கபாலபதி** (*Kapalabhati*, KAH-pah-lah-BAH-tee என உச்சரிக்கப்படுகிறது) (மேலும் **கபால்பதி**, அல்லது **பாலபாய்** என்று கெரண்ட் சமிதாவில்; தேவநாகரியில் : कपालभाति प्राणायाम), என்பது ஷட்ர்காமாவின் முக்கியமான பகுதியாகும் (சிலநேரங்களில் **ஷட்க்கிரியா** என்றும் அழைக்கப்படுகிறது). இது உடல் சுத்திகரிப்பு நுட்பங்களைக் கொண்ட ஒரு யோகா அமைப்பு ஆகும். கபாலபதி என்பது இரண்டு சொற்களால் ஆனது: கபாலம் என்பதன் பொருள் 'மண்டை ஓடு' (இங்கே மண்டை ஓடு என்பது மண்டை ஓட்டின் கீழ் உள்ள அனைத்து உறுப்புகளும் அடங்கும்) மற்றும் பதி என்ற சொல்லின் பொருள் 'பிரகாசம்' என்பது ஆகும். இந்த செயல்முறை காரணமாக, மூளையின் உள்ளேயும், மூளையின் கீழ் உள்ள உறுப்புகளும் மூளை, சிறு மூளை மற்றும் மூக்கு முனையுடன் இணைந்திருக்கும் தலையில் உள்ள அனைத்து இடைவெளிகளில் நல்ல தாக்கத்தை ஏற்படுத்துகிறது. ஆகையால் இந்த சொல் பயன்படுத்தப்படுகிறது. இது முக்கியமாக கிராரியல் சைனசை தூய்மைப்படுத்துவதை முக்கிய நோக்கமாக கொண்டதாக இருக்கிறது, ஆனால் இதனால் வேறு விளைவுகளும் உண்டாகின்றன. இந்த முறையிலான கபாலபதியில் மூக்குகள் வழியாக மூச்சை மிக வேகமாக வெளியே விடுதல்வேண்டும் அதன் பிறகு மூச்சை உள்ளிழுத்தல் என்பது தானாகவே நடக்கும். கபாலபதியில் மூன்று வடிவங்கள் உள்ளன அவை:
- **வாதக்ரமா கபாலபதி**
- **வியூதிக்ரா கபாலபதி**
- **ஷீத்கிராமா கபாலபதி**
# தியோகர் சமணர் கோயில்கள்

கோயில் சுவரில் தீர்த்தங்கரர்களின் சிற்பங்கள்]]  
**தியோகர் சமணர் கோயில்கள்** (Jain Temple complex), இந்தியாவின் உத்தரப் பிரதேசம் மாநிலத்தின், லலீத்பூர் மாவட்டத்தில் உள்ள தியோகர் எனும் ஊரில் அமைந்த 31 சமணக் கோயில்களின் தொகுப்பாகும். இங்குள்ள கோயில்கள் கிபி 8ம் நூற்றாண்டு முதல் 17ம் நூற்றாண்டு வரை கட்டப்பட்டுள்ளது. இந்தியத் தொல்லியல் ஆய்வகம், இச்சமணக் கோயில்களை பராமரித்து வருகிறது.
# தியோகர் சமணர் கோயில்கள்

## வரலாறு

கிபி 8 - 17ம் நூற்றாண்டு வரை கட்டப்பட்ட இங்குள்ள 31 இச்சமணக் கோயில்களில் 2000 சிற்பங்கள் கொண்டது. இக்கோயிலில் பெரும் எண்ணிக்கையில் சமண தீர்த்தங்கரர்களின் சிற்பங்கள், யட்சினிகள் மற்றும் யட்சர்கள் போன்ற சமண ஏவல் தேவ, தேவதைகளின் சிற்பங்கள், தீர்த்தங்கரர்களின் வாகனங்களின் சிற்பங்கள் மற்றும் சமணத் தொல்லியல் கதைகளில் கூறப்படும் நிகழ்வுகள் சிற்பங்களாக செதுக்கப்பட்டுள்ளது.  
இங்குள்ள 31 சமணக் கோயில்களும் காலத்திற்கு ஏற்ப வேறுபட்ட அமைப்புகளுடனும், அளவுகளுடனும் கட்டப்பட்டுள்ளது.
# தியோகர் சமணர் கோயில்கள்

## இதனையும் காண்க

- தசாவதாரக் கோயில்
- மிர்பூர் சமணக் கோயில்
- ராணக்பூர் சமணர் கோயில்கள்
- தில்வாரா சமணர் கோயில்
- தரங்கா சமணர் கோயில்கள்
- பாலிதானா கோயில்கள்
- கிர்நார் சமணர் கோயில்கள்
- சரவணபெலகுளா
- சமணக் காஞ்சி  
=
# கருஞ்சிவப்பு மரங்கொத்தி

**கருஞ்சிவப்பு மரங்கொத்தி** (Micropternus brachyurus) என்பது தெற்கு மற்றும் தென்கிழக்காசியாவை பூர்வீகமாகக் கொண்ட நடுத்தர அளவிலான பழுப்பு மரங்கொத்தி ஆகும். குறுகிய அலகு உடைய இது சிறு பூச்சிகள், குறிப்பாக எறும்புகள் மற்றும் கரையான்கள் போன்றவற்றை உணவாக கொள்கிறது. இவை புதர்கள், பசுமை மாறா காடுகள், இலையுதிர் காடுகளில் காணப்படுகிறது. இது ஒரு மரங்கொத்தி பறவை சிற்றினமாகும். எறும்புகள் கூடுகட்டிவாழும் மரங்களில் எறும்புகள் கூடுள்ள பகுதியிலேயே குடைந்து பொந்து அமைத்து கூடுகட்டுவது குறிப்பிடத்தக்கது.  
இது நேபாளம், பூட்டான், மியான்மார், தென் சீனம், தாய்லாந்து, கம்போடியா, சிங்கப்பூர், வியட்நாம், இந்தோனேசியா, புரூணை போன்ற நாடுகளில் காணப்படுகிறது.
# கருஞ்சிவப்பு மரங்கொத்தி

## வகைப்பாடு

இந்த இனத்தின் பரவலான வாழிட எல்லைக்குள், இவை வேறுபட்ட இறகு நிறங்களும், அளவு வேறுபாடுகளும் கொண்டுள்ளன. இதனால் இவை பல துணையினங்களாக பிரிக்கபட்டுள்ளன. அவற்றில் சுமார் பத்து துணையினங்கள் பரவலாக அங்கீகரிக்கப்பட்டுள்ளன.  
- *மை. பி. பிராக்கியூரசு* – சாவகம்.
- *மை. பி. கூயூமி* – மேற்கு இமயமலையில் காணப்படுகிறது, கோடுகள் நிறைந்த தொண்டை, சாம்பல் நிற தலை, வெளிறிய முகம்.
- தெற்கத்திய கருஞ்சிவப்பு மரங்கொத்தி *மை. பி. ஜெர்டோனி* [includes *kanarae* from the northern western ghats noted as larger by Koelz] – தீபகற்ப இந்தியா மற்றும் இலங்கை
- *மை. பி. phaioceps* – கிழக்கு இமயமலையின் மத்திய நேபாளத்திலிருந்து மியான்மர், யுனான் மற்றும் தெற்கு தாய்லாந்து வரை.
- *மை. பி. fokiensis* – (has a sooty abdomen) தென்கிழக்கு சீனா மற்றும் வடக்கு வியட்நாம்.
- *மை. பி. holroydi* – ஹைனன்.
- *மை. பி. williamsoni* – தெற்கு தாய்லாந்து. சில நேரங்களில் *badius* துணையினத்துக்குள் சேர்க்கப்படுகிறது.
- *மை. பி. annamensis* – லாவோஸ், கம்போடியா, தெற்கு வியட்நாம்.
- *மை. பி. badius* – [includes *celaenephis* of Nias Island] மலாய் தீபகற்பத்தில் இருந்து தெற்கே சுமத்ரா வரை
- *மை. பி. badiosus* – (has a very dark tail) போர்னியோ மற்றும் வடக்கு நதுனா தீவுகள்
# கருஞ்சிவப்பு மரங்கொத்தி

## விளக்கம்

கருஞ்சிவப்பு மரங்கொத்தி சுமார் 25 செ.மீ. நீளம் கொண்டது. மற்ற மரங்கொத்திகளிலிருந்து வேறுபட்டதாக செம்பழுப்பு உடல் கொண்டதாக இருப்பது கொண்டு இதனை எளிதில் அடையாளம் காணலாம். இதன் இறக்கை மற்றும் வால் இறகுகளில் கருமையான பட்டைகளுடன் தோற்றமளிக்கும். தலை வெளிறியதாகவும், அடிப்பகுதி கருஞ்சிவப்பு நிறமாகவும் இருக்கும். அலகு குட்டையாகவும், கறுப்பு நிறமாகவும் இருக்கும்.
# கருஞ்சிவப்பு மரங்கொத்தி

## நடத்தையும் சூழலியலும்

கருஞ்சிவப்பு மரங்கொத்தியானது மரங்களில் உள்ள எறும்பும்புக் கூடுகளில் உள்ள எறும்புகளை இணையாக உண்ணும். இவை பொதுவாக இலைகளிடையே கூடுகட்டும் செவ்வெறும்பு முதலான எறும்புகளே முதன்மையாக உண்பதாக அறியப்படுகிறது. எனவே அத்தகைய கூடுகள் உள்ள மரங்களில் இதனைக் காண மிகுந்த வாய்ப்பு உள்ளது. பழவகைகளை உண்பதோடு வாழை இலையின் தண்டின் அடிப்பாகத்தைத் துளைத்துளச் சாற்றினையும் உறிஞ்சும். **கினிக்-கினீக் கினீக்** என மும்முறை குரல் கொடுக்கும். மரக்கிளைகளிலும் மூங்கில்களிலும் இனப் பெருக்க காலம் நெருங்கும் சமயத்தில் அலகால் தட்டி ஒலி எழுப்பும் பழக்கம் உடையது. மெல்ல முதலில் தொடங்கப்படும் தட்டல் படிப்படியே சத்தம் கூடி கால் கிலோ மீட்டர் தொலைவு வரை கேட்கும்படியானதாக உயரும்.
# கருஞ்சிவப்பு மரங்கொத்தி

## இனப்பெருக்கம்

பிப்ரவரி முதல் ஏப்ரல் வரையான பருவத்தில் மரத்தில் இலைக்கொத்துகளாலான தொங்கும் எறும்புக் கூட்டைத் துளைத்துக் கருப்பு நிறக் கூழ்போன்ற பொருளால் கூடமைத்து 2 முட்டைகளிடும்.
# மஞ்சள்பிடரி சின்ன மரங்கொத்தி

**மஞ்சள்பிடரி சின்ன மரங்கொத்தி** (**Lesser Yellow Nape**) என்பது மரங்கொத்தி வகைகளுள் ஒன்றாகும். பொதுவாக இவை வெப்பமண்டல மற்றும் மிதவெப்பமண்டல ஆசியாவில் முதன்மையாக இந்தியத் துணைக்கண்டம் மற்றும் தென்கிழக்காசியா பகுதிகளில் இனப்பெருக்கம் செய்து வாழ்கிறது. மேலும் இந்தியா, இலங்கை, நேபாளம், பூட்டான், மியான்மார், தென் சீனா, தாய்லாந்து, கம்போடியா, சிங்கப்பூர், வியட்நாம், இந்தோனிசியா, புருனே போன்ற நாடுகளில் காணப்படுகிறது.
# மஞ்சள்பிடரி சின்ன மரங்கொத்தி

## உடலமைப்பு

இந்த மரங்கொத்தியின் நீளம் சுமார் 27 செ.மீ. வரை இருக்கும். மஞ்சள் தோய்ந்த பச்சை நிற உடலும் இறகுகளும் கொண்ட இதன் வால் பழுப்புத் தோய்ந்த கருப்பாக இருக்கும். மார்பானது ஆலிவ் பழுப்பு நிறத்திலும், வயிறும் வாலடியும் வெண்மையும் பழுப்புமான பட்டைகளைக் கொண்டது.
# மஞ்சள்பிடரி சின்ன மரங்கொத்தி

## காணப்படும் பகுதிகள், உணவு

மேற்கு, கிழக்குத் தொடர்ச்சி மலைசார்ந்த பகுதிகளில் தேக்குக் காடுகளிலும் இலையுதிர் காடுகளிலும் காபி, ரப்பர் தோட்டங்களிலும் காணலாம். பிற மரங்கொத்திகளோடும், கரிச்சான், மின்சிட்டுகள், ஈப்பிடிப்பான், சிலம்பன்கள் ஆகியவற்றோடு சேர்ந்து இரை தேடும். எறும்புகளும் கறையான்களுமே இதன் முக்கிய உணவு; பழங்களையும் அவ்வப்போது தின்னும். *'சேங்* என சோகங்கலந்த குரலில் அரைவினாடி முதல் ஒரு வினாடி வரை நீள ஒலிக்கும், மரத்தில் உளியை ஒத்ததான அலகால் தட்டித் தொடர்ந்து ஒலி எழுப்பவும். பறக்கும்போது குரலொலி எழுப்புவதில்லை.
# மஞ்சள்பிடரி சின்ன மரங்கொத்தி

## இனப்பெருக்கம்

ஜனவரி முதல் மே வரையான பருவத்தில் காட்டு மரங்களில் வங்கு குடைந்து 2 முட்டைகள் இடும்.
# மஞ்சள்பிடரி சின்ன மரங்கொத்தி

## துணையினங்கள்

- *குளோரபசு* - இமயமலை
- *குளோரிகேசுடர்* - தீபகற்ப பகுதிகளில்
- *வெல்சி* - இலங்கை.
# செதில்வயிற்றுப் பச்சைச் சின்ன மரங்கொத்தி

**செதில் வயிற்றுப் பச்சைச் சின்ன மரங்கொத்தி** (*Little scaly – bellied Green Wood pecker*) என்பது வரிமார்பு மரங்கொத்தி மற்றும் தச்சன் குருவி என்றும் அறியப்படுகிறது. இது இந்திய துணைகண்டத்தில் காணப்படும் ஒரு மரங்கொத்தி வகையாகும்.
# செதில்வயிற்றுப் பச்சைச் சின்ன மரங்கொத்தி

## உடலமைப்பு

செதில்வயிற்றுப் பச்சைச் சின்ன மரங்கொத்தியின் உடல் நீளம் 29 செ.மீ. ஆகும். இதன் அலகு சிலேட் கொம்பு நிறத்திலும், விழிப்படலம் இளஞ்சிவப்பான வெள்ளை நிறத்திலும், உள்வட்டம் பழுப்புத் தோய்ந்த சிவப்பாகவும், கால்கள் சாம்பல் தோய்ந்த பச்சை நிறத்திலும் இருக்கும். உடலின் மேற்பகுதி புல் பச்சை நிறமும், மஞ்சள் நிறப்பிட்டமும் கொண்ட இதன் உச்சந்தலையும் தலைக் கொண்டையும் குங்குமச் சிவப்பாக இருக்கும். வால் பசுமை தோய்ந்த பழுப்பு நிறத்தில் இருக்கும். வாலின் இடையிடையே முறிந்த சில வெள்ளைப் பட்டைகள் காணப்படும். பிடரியில் ஆரஞ்சும் கறுப்புமான நிறத்தினிலான சிறுபகுதியைக் காண இயலும். கண்வழியாக மேலே கறுப்பு விளிம்பு கொண்ட வெண்புருவம் பின்னோக்கிச் செல்லும். காதின் மேற்தூவிகள் கருஞ்சாம்பல் பழுப்பு நிறத்தில் இருக்கும். கன்னங்கள் சாம்பல் கலந்த வெண்நிறமாகக் கருங்கோடுகளுடன் காட்சியளிக்கும். பசுமை தோய்ந்த வெளிர் பழுப்பு நிறங் கொண்ட மார்பிலும் வயிற்றிலும் அம்பு முனைபோன்ற கருப்பு நிறச் சிறு திட்டுக்கள் நிறைந்திருக்கும். பெண்ணின் உச்சியும் கொண்டையும் கருப்பு நிறமானவை.
# செதில்வயிற்றுப் பச்சைச் சின்ன மரங்கொத்தி

## காணப்படும் பகுதிகள், உணவு

மேற்கு, கிழக்குத் தொடர்ச்சி மலைச்சார்ந்த வட்டாரங்களைச் சார்ந்த காடுகளில் இணையாக அடிமரங்களில் தொற்றியபடி இரைதேடும். அப்பொழுது வால் மரப்படைகளில் அழுந்தியதாக மூன்றாவது கால் போலச் செயல்படும். மரக்கிளைகளைச் சுற்றிச் சுற்றிவரும். இது அலகால் அவ்வப்போது மரப்பட்டைகளைத் தட்டி பூச்சிகள் மிரண்டு வெளிப்படும்படி செய்யும். நீண்ட முள் முடிச்சு அமைப்புடைய நாக்கினை மரத்தில் உள்ள துளைகளுள் செலுத்தி மரத்தைத் துளைக்கும் வண்டுகளைப் பிடிக்கும். தரைக்கு இறங்கி எறும்பு முதலிய பூச்சிகளைப் பிடிக்க அலகின் கூரிய முனைகளைப் பயன்படுத்தும்.
# செதில்வயிற்றுப் பச்சைச் சின்ன மரங்கொத்தி

## இனப்பெருக்கம்

மார்ச் முதல் மே முடிய உள்ள பருவத்தில் அடிமரத்தைக் குடைந்து 3 முதல் 5 முட்டைகள் வரை இடும். பழனி மற்றும் நீலகிரியில் மே மாதம் வரை இனப்பெருக்கம் செய்கின்றன. இதன் முட்டைகள் தூய வெள்ளை நிறத்தில் காணப்படும். ஆண் பெண் என இரண்டு பெற்றோர்களும் குஞ்சுகளுக்கு உணவினை வழங்கும்.
# மேல் சித்தாமூர் சமணர் கோயில்

**மேல் சித்தாமூர் சமணர் கோயில்** தமிழ்நாட்டின் விழுப்புரம் மாவட்டத்தில், திண்டிவனம் வட்டத்தில், வல்லம் ஊராட்சி ஒன்றியத்தில், திண்டிவனம்
- செஞ்சி சாலையில், வல்லத்திற்கு அருகில் உள்ள மேல்சித்தாமூர் ஊராட்சியில் உள்ள மேல்சித்தாமூர் கிராமத்தில் உள்ளது. இக்கோயில் தமிழ்ச் சமணர்களின் ஆன்மீகத் தலைமையிடமாக உள்ளது.
# மேல் சித்தாமூர் சமணர் கோயில்

## அமைவிடம்

மேல் சித்தாமூர் சமணக் கோயிலும், மடமும் செஞ்சிக்கு கிழக்கில் 10 கி.மீ. தொலைவிலும்; திண்டிவனம் நகரத்திலிருந்து 20 கி.மீ. தொலைவிலும், வல்லம் அருகே 2 கி.மீ. தொலைவில் உள்ளது.
# மேல் சித்தாமூர் சமணர் கோயில்

## கோயில் வரலாறு

பொ.ஊ. 9 மற்றும் 16ம் நூற்றாண்டைச் சேர்ந்த இரண்டு சமணக் கோயில்கள் மேல் சித்தாமூர் கிராமத்தில் உள்ளது. அதில் 9ம் நூற்றாண்டைச் சேர்ந்த *மலைநாதர் கோயில்,* சமண தீர்த்தங்கரரான நேமிநாதருக்குக்கும், 16ம் நூற்றாண்டைச் சேர்ந்த கோயில், பார்சுவநாதருக்கும் அர்பணிக்கப்பட்டுள்ளது.  
மலைநாதர் கோயிலில் பொ.ஊ. 9ஆம் நூற்றாண்டில் செதுக்கிய தீர்த்தங்கரர்கள், பாகுபலி போன்ற அருகதர்கள், கணாதரர்கள், மற்றும் காவல் தேவதைகளான யட்சினிகள் பத்மாவதி, அம்பிகை மற்றும் யட்சன் *தரணேந்திரன்* ஆகியவர்களின் கற்சிற்பங்கள் உள்ளன.  
இக்கோயிலில் பொ.ஊ. 1578ஆம் ஆண்டில் அமைக்கபப்ட்ட 50 அடி உயரம் கொண்ட, ஒரே கல்லினால் செதுக்கப்பட்ட, 50 அடி உயரம் கொண்ட, மானஸ்தம்பம், கொடி மரம், பலி பீடம் கம்பம் உள்ளது. அருகில் உள்ள தேர் வடிவ மண்டபம், இரண்டு யானைகளால் இழுத்துச் செல்வது போன்று கட்டப்பட்டுள்ளது.
# மேல் சித்தாமூர் சமணர் கோயில்

## சமண மடம்

வீரசேனாச்சாரியாரால் துவக்கப்பட்ட சமணக் காஞ்சியில் இருந்த பழைமையான மடம், காலப்போக்கில் மேல் சித்தாமூரில்
இடம்பெயரப்பட்டு, தமிழ்ச் சைனர்களின் ஆன்மீகத் தலைவரான இலக்குமிசேனா என்பவரால் நிர்வகிக்கப்படுகிறது. மேல் சித்தாமூர் கோயில் குறித்து **அப்பாண்டைநாதர் உலா**, தோத்திரத்திரட்டு, ஜைனசேத்திரமாலை போன்ற நூல்களில் பாடப்பட்டுள்ளது. இம்மடம் தமிழ்ச் சமணர்களின் தலைமையிடமாகும்.
# மேல் சித்தாமூர் சமணர் கோயில்

## விழாக்கள்

ஆண்டுதோறும் பங்குனி மாதத்தில், பத்துநாட்கள் பெருவிழா நடைபெறும். ஏழாம்நாள் தேரோட்டம் நடைபெறும்.
# மேல் சித்தாமூர் சமணர் கோயில்

## இதனையும் காண்க

- சமணக் காஞ்சி
- தமிழ்நாட்டில் சைனர் கோயில்கள்
- மிர்பூர் சமணக் கோயில்
- தியோகர் சமணர் கோயில்கள்
- ராணக்பூர் சமணர் கோயில்கள்
- தில்வாரா சமணர் கோயில்
- தரங்கா சமணர் கோயில்கள்
- பாலிதானா கோயில்கள்
- கிர்நார் சமணர் கோயில்கள்
- சரவணபெலகுளா
- தமிழ்நாட்டில் சமணம்
- தமிழ்நாட்டில் சமணர் கோயில்கள்
# மேற்கத்திய பொன்முதுகு மரங்கொத்தி

**மேற்கத்திய பொன்முதுகு மரங்கொத்தி** (*common flameback*) அல்லது (*common goldenback woodpecker*)(*Dinopium javanense*) என்பது ஒரு சிறிய (28-30 செ.மீ), மூன்று கால்கள் கொண்ட மரங்கொத்தி ஆகும். இது
தெற்கு மற்றும் தென்கிழக்கு ஆசியா முழுவதும் காணப்படுகிறது.
# மேற்கத்திய பொன்முதுகு மரங்கொத்தி

## துணையினங்கள்

இதில் அங்கீகரிக்கப்பட்ட ஆறு கிளையினங்கள் உள்ளன:  
- *Dinopium javanense javanense -* தீபகற்ப தாய்லாந்திலிருந்து தெற்கே சுமாத்திரா, ரியாவ் தீவுக்கூட்டம் மற்றும் மேற்கு சாவகம் போன்ற பகுதிகளை தாயகமாக கொண்டது.
- மலபார் பொன்முதுகு மூன்று விரல் மரங்கொத்தி *Dinopium javanense malabaricum -* தென்மேற்கு இந்தியாவைத் தாயகமாக கொண்டது. இவை ஈரமான அடர்த்தியற்ற காடுகள், புதர்க்காடு மற்றும் சதுப்புநிலங்கள் என பல்வேறு வாழ்விடங்களில் வாழ்கின்றன. இவை பொதுவாக தாழ்வான பகுதிகளில் வாழ்ந்தாலும், இந்தியாவில் கடல் மட்டத்திலிருந்து 1700மீ உயரம் வரை காணப்படுகின்றன மற்றும் அந்தப் பகுதிகளில் பைன் காடுகளில் வாழ விரும்புகின்றன.  
தென்கிழக்காசியா முழுவதும், இந்தியாவின் மேற்குத் தொடர்ச்சி மலைகள் முதல் இந்தோசீன தீபகற்பம் மற்றும் சுந்தா பெருந் தீவுகள் வரை அவற்றின் பரவியுள்ளன.
# மேற்கத்திய பொன்முதுகு மரங்கொத்தி

## விளக்கம்

ஆண் பறவைகளும் பெண் பறவைகளும் உச்சந்தலையும் கொண்டையும் நிறத்தில் வேறுபடுகிறன, ஏனெனில் ஆண் பறவைகளுக்கு பிரகாசமான சிவப்பு கொண்டை உள்ளது, பெண் பறவைகளுக்கு வெள்ளை கோடுகளுடன் கருப்புக் கொண்டை உள்ளது. இரு பாலினத்தவைக்கும் வெள்ளைப் புருவம், வெள்ளை கன்னம் மற்றும் வெள்ளை தொண்டை பகுதி உள்ளன. இவை அனைத்தும் கருப்பு நிற கோடுகளைக் கொண்டுள்ளதாக உள்ளன. மேலும் இவற்றின் அடிப்பகுதி கருப்பு மற்றும் வெள்ளை நிறத்தில் உள்ளன. இந்தப் பறவையானது பெரிய பொன்முதுகு மரங்கொத்தி மற்றும் அதை ஒத்த பிற பொன் முதுகு மரங்கொத்திகளிலிருந்து இதன் சிறிய கறுப்பு முனையுள்ள அலகால் வேறுபடுகிறது. அதேபோல பொன்முதுகு மரங்கொத்தியிலிருந்து சிவப்பு பிட்டம், வெள்ளைத் தொண்டையாலும் வேறுபடுகிறது.
# மேற்கத்திய பொன்முதுகு மரங்கொத்தி

## இனப்பெருக்கம்

பிப்ரவரி முதல் ஜூலை முடிய மா, வாகை, முருங்கு ஆகிய மரங்களில் வங்கு குடைந்து 3 முட்டைகள் இடும், பழக்க வழக்கம் உணவு, இனப்பெருக்கம் ஆகியன பொன்முதுகு மரங்கொத்தியதைப் போன்றனவே.
# பெரிய பொன்முதுகு மரங்கொத்தி

**பெரிய பொன்முதுகு மரங்கொத்தி** (**Greater Flameback**) பெரும்பாலும் இந்திய துணைக்கண்டத்தில் காணப்படுகிறது. மேலும் தென்சீனா, சுமத்திரா, மலாய் தீபகற்ப பகுதிகளிலும் காணப்படுகிறது.
# பெரிய பொன்முதுகு மரங்கொத்தி

## பெயர்கள்

தமிழில் :**பெரிய பொன்முதுகு மரங்கொத்தி**  
ஆங்கிலப்பெயர் :**greater goldenback, large golden-backed woodpecker**  
அறிவியல் பெயர் :***Chrysocolaptes guttacristatus***